internet vaartha 230 Views
భూమ్రా, హార్థిక్‌ పాండ్యాలపై ప్రశంస
మిర్పూర్‌ : వరల్డ్‌ టి20 ప్రపంచ కప్‌ను సాధించేందుకు సిద్దంగా ఉన్నామని టీమిండియా వన్డే, టి20 కెప్టెన్‌ ధోనీ పేర్కొన్నాడు. ఒక్క మ్యాచ్‌ కూడా ఓడిపోకుండా ఆసియా కప్‌ను సాధించిన అనంతరం ధోనీ మీడియాతో మాట్లాడాడు. టాపార్డర్‌ బ్యాట్స్‌మెన్‌ చాలా వరకు పని ముందే చేసి పెట్టేస్తున్నారని,ఇక లోయర్‌ ఆర్డర్‌ వాళ్లు వెళ్లి కావాల్సింది పూర్తి చేసుకుంటే సరిపోతుందన్నాడు. బ్యాటింగ్‌ లైనప్‌ చాలా బాగుందని, టి20 ప్రపంచ కఫ్‌ కోసం తాము అన్ని విధాల సిద్దంగా ఉన్నామన్నాడు. యువ బౌలర్‌ జస్‌ప్రీత్‌ బుమ్రా,ఆల్‌రౌండర్‌ హార్థిక్‌ పాండ్యాలపై ప్రశంసల జల్లు కురిపించాడు.బూమ్రా యార్కర్లు బాగా వేస్తాడని,అవి లేకపోతే ఇంకా చాలా రకం బంతులను ప్రయత్నించాల్సి ఉంటుందని,బుమ్రా కొద్దిగా యాక్షన్‌ మార్చుకుంటే ఇంకా చాలా ఉపయోగపడుతుందని ధోనీ  పేర్కొన్నాడు.హార్థిక్‌ పాండ్యా కూడా కొన్ని ఓవర్లు బౌలింగ్‌ చేయగలడని, అతడి బ్యాటింగ్‌,ఫీల్డింగ్‌ నైపుణ్యంతో కలిసి మంచి ఆల్‌రౌండర్‌ అయ్యాడన్నాడు.యువరాజ్‌ను నాలుగవ స్థానంలో బ్యాటింగ్‌కు పంపడం ప్రస్తుత పరిస్థితిలో కష్టమనీ,కానీ తన స్థానంలో యువరాజ్‌ చాలా బాగా నిలదొక్కుకున్నాడని,టీమ్‌లో 13-14 మంది మ్యాచ్‌ విన్నర్లు ఉన్నారని, ప్రతి ఒక్కళ్లూ గేమ్‌ ఫినిష్‌ చేయడానికి బాధ్యత తీసుకుంటారన్నాడు. కాంబినేషన్లు సెట్‌ కావడం చాలా ముఖ్యమని అది తమకు కుదిరిందన్నాడు.